Sorian+Valentin

=**// Bun venit pe pagina mea ! //**=

EPOCA MARILOR CLASICI

 Unitatea de învăţare îşi propune să evidenţieze importanţa epocii marilor clasici pentru literatura română. Un rol semnificativ l-a avut Titu Maiorescu prin activitatea desfăşurată prin intermediul societăţii Junimea şi a revistei Convorbiri literare. T.Maiorescu stabileşte o serie de coordonate importante pentru critica literară şi recunoaşte valoarea deosebită a poeziei eminesciene. Un reprezentant de seamă al romantismului românesc este Mihai Eminescu, a cărui operă va fi pusă în discuţie pentru a se evidenţia valoarea sa la nivel european. Pe parcursul realizării proiectului, elevii vor descoperi modalităţi de aplicare a noţiunilor prezentate în situaţii concrete de comunicare, vor fi capabili să structureze şi să creeze diferite tipuri de comunicare scrisă, orală, multimedia, îşi vor dezvolta creativitatea, gândirea critică, abilităţile de lucru în echipă şi individual. La sfârşitul unităţii, după studierea amănunţită a textelor literare propuse, grupele îşi vor prezenta produsul final în cadrul unei mese rotunde.

Aria curriculară: LIMBĂ ŞI COMUNICARE, Specialitatea : LIMBA ŞI LITERATURA ROMÂNĂ Clasa a XI-a, an de completare Liceu

Junimea

__Constituirea Societăţii__ //Junimea// Societatea Junimea a fost înfiinţată la Iaşi, în iarna anului 1864, din iniţiativa unor tineri cărturari:Petre P.Carp, Vasile Pogor, Theodor Rosetti(cel care a dat numele societăţii), Iacob Negruzzi, colegi de generaţie, strânşi în jurul lui Titu Maiorescu. __Programul Societăţii__ //Junimea// //Junimea// a reprezentat cea mai importantă mişcare literară românească, prin care se produce în cultura autohtonă o schimbare radicală de mentalitate. Activitatea Societăţii //Junimea// s-a desfăşurat în mai multe etape: 1.„etapa ieşeană” 1863-1874 (//Junimea// provoacă cele mai multe reacţii adverse,dar succesul polemicilor îi asigură succesul); 2.etapa din anii 1874-1885(şedinţele Junimii se ţin la Iaşi şi la Bucureşti, se practică o critică de promovare a tinerilor talentaţi);3.etapa 1885-1895(şedinţele se ţin numai la Bucureşti, etapa cu un nivel valoric scăzut). __Obiective:__ • **-** orientarea literaturii spre specificul naţional • - achiziţionarea unei tipografii, cu ajutorul căreia să se tipărească manuale şcolare, cărţi de ştiinţă şi literatură şi, mai ales, ediţii ştiinţifice, „cu note explicative şi index”, ale tuturor cronicilor şi istoriografilor români; • - abordarea problemelor limbii şi ale ortografiei, combătând tendinţa latinizantă de promovare a ortografiei etimologice; •

__Trăsăturile junimismului__  - //nclinaţia spre filozofie//;  - //spiritul oratoric// (ei creează un nou stil oratoric, caracterizat prin rigurozitate şi laconism);  - //clasicismul//;  - //ironia// (ei aveau convingerea că nu se poate construi nimic pe o bază nouă fără a distruge mai întâi, cu ajutorul ironiei, prejudecăţile şi ideile greşite);  - //spiritul critic// (junimiştii au adoptat atitudinea care nu admitea nimic decât sub rezerva argumentaţiei temeinice, astfel Titu Maiorescu a făcut observaţia că, de la 1821 încoace, dezvoltarea ţării s-a realizat prin preluarea de la alte civilizaţii europene a unor „forme” (a unor instituţii sociale sau culturale) ce nu ar corespunde „fondului”, adică spiritului tradiţional, felului de viaţă de la noi. Observaţia maioresciană a devenit celebră sub numele de „//forme fără fond//”.)

Romantismul eminescian

•